Kangana Ranaut inaugurated her production house | कंगना रनौत ने 'पंगा' रिलीज के पहले किया यह कारनामा! सुनकर आप भी कहेंगे- 'असली क्वीन' | Hindi News, बॉलीवुड
Jan 16, 2020, 08:42 AM IST
नई दिल्ली: बॉलीवुड में अपनी एक्टिंग के दम पर अपना सिक्का जमाने वाली एक्ट्रेस कंगना रनौत (Kangana Ranaut) अब एक बड़ा काम कर चुकी हैं. वैसे तो वह इन दिनों अपनी आगामी फिल्म 'पंगा' के प्रमोशन में बिजी हैं. लेकिन इसी बीच कंगना के फैंस के लिए एक बड़ी खुशखबरी सामने आई है. बॉलीवुड की 'क्वीन' स्टार कंगना रनौत (Kangana Ranaut) ने अपने प्रोडक्शन हाउस मणिकर्णिका फिल्म्स का आज उद्धाटन किया.
इस बात की जानकारी कंगना की बहन रंगोली चंदेल (Rangoli Chandel) ने बुधवार को ट्विटर के माध्यम से इसकी जानकारी देते हुए उद्घाटन अवसर पर आयोजित पूजा की दो तस्वीरें शेयर की. इसके साथ ही रंगोली ने प्रोडक्शन हाउस की तस्वीरें भी शेयर कीं
तस्वीर के कैप्शन में रंगोली ने लिखा, "आज हमने कंगना के स्टूडियो मणिकर्णिका फिल्म्स का उद्धाटन किया.. कंगना प्रोड्यूसर और निर्देशक के तौर पर काम करेंगी और अक्षत कानून और वित्त विभाग को संभालेंगे. उन्होंने न्यूयॉर्क फिल्म एकेडमी से फिल्म प्रोडक्शन में पढ़ाई की है."
वर्कफ्रंट की बात करें तो 32 वर्षीय अभिनेत्री कंगना जल्द ही आगामी फिल्म 'पंगा' में नजर आने वाली हैं. इस फिल्म में वह कबड्डी प्लेयर के किरदार में नजर आएंगी. फिल्म के ट्रेलर और गानों की जमकर तारीफ हो रही है.
कंगना रनौतkangana ranautPangaपंगाproduction house